W7S News April 20, 2021 অসম,
বেটাৰ লাইফ - হেল্থকেয়াৰ এট দ্য লাষ্ট মাইলৰ প্ৰতিষ্ঠাপক আৰু মুখ্য কাৰ্যবাহী বিষয়া ডাঃ ভট্টাচাৰ্যই কয় 'পানেৰীৰ কেন্দ্ৰটো মোৰ ষ্টাৰ্টআপ 'বেটাৰ লাইফ - হেল্থকেয়াৰ এট দ্য লাষ্ট মাইল'ৰ ফ্লেগশ্বিপ ইউনিট। আমি চলিত বৰ্ষৰ ১৪ ফেব্ৰুৱাৰীত নামনি অসমৰ অন্যতম বৃহৎ চাহ বাগিচাৰ কৰিডৰ, আৰু চাহ জনজাতি আৰু অন্যান্য সম্প্ৰদায়ৰ এক বৃহৎ জনসংখ্যাই বাস কৰা পানেৰীত 'বেটাৰ লাইফ মেডিকেল চেণ্টাৰ'ৰ উদ্বোধন কৰিছোঁ। বেটাৰ লাইফ মেডিকেল চেণ্টাৰত এটা মাল্টি-স্পেচিয়েলিটি ফেমিলি ক্লিনিক, ডায়গনষ্টিক চেণ্টাৰ আৰু এখন ফাৰ্মাচী আছে।
কেন্দ্ৰটোত প্ৰদান কৰা বিভিন্ন সেৱা, যেনে, চিকিৎসকৰ পৰামৰ্শ, ৰোগ বিজ্ঞান, আল্ট্ৰাচাউণ্ড, ইচিজি, স্বাস্থ্য পৰীক্ষা, ফাৰ্মাচী, নেবুলাইজেচন, বেজী সেৱা, অক্সিজেন, চিকিৎসা কোঠা, টিকাকৰণ, ডায়েটিশিয়ান, ফিজিঅ'থেৰাপী, আইইউডি অন্তৰ্ভুক্তি, পৰিয়াল পৰিকল্পনা আৰু গৰ্ভনিৰোধক সেৱা, ডায়েবেটিচ আৰু উচ্চ ৰক্তচাপ ব্যৱস্থাপনা, আৰু প্ৰসৱ-পূৰ্ব পৰীক্ষাৰ দৰে অন্যান্য সেৱা সুলভ হাৰত প্ৰদান কৰা হ'ব। এই স্বাস্থ্য কেন্দ্ৰই চশমাৰ ব্যৱস্থাৰ সৈতে সাপ্তাহিক চকুৰ অ'পিডিও প্ৰদান কৰে। কেন্দ্ৰটোৱে ৰোগীসকলৰ বাবে ঘৰুৱা তেজৰ নমুনা সংগ্ৰহৰ সুবিধাও প্ৰদান কৰে। শেহতীয়াকৈ ই ওদালগুৰিৰ প্ৰথমটো ৱেল ৱমেন হেল্থ চেক-আপ পেকেজ, ৱেল মেন হেল্থ চেক-আপ পেকেজ আৰু সম্পূৰ্ণ ডায়েবেটিক হেল্থকেয়াৰ পেকেজ প্ৰৱৰ্তন কৰিছে। ই গৰ্ভৱতী মহিলাসকলৰ বাবে এক বিশেষ ভ্ৰূণবিসংগতি স্কেনো আৰম্ভ কৰিছে যিটো ওদালগুৰিত এনেধৰণৰ প্ৰথম সুবিধা। চিকিৎসা কেন্দ্ৰটোত সাধাৰণ চিকিৎসকৰ উপৰিও ৰেডিঅ'লজিষ্ট, চকু বিশেষজ্ঞ, ফিজিঅ'থেৰাপিষ্ট, ডায়েটিশিয়ান, শিশু বিশেষজ্ঞৰ সেৱা উপলব্ধ।
অদূৰ ভৱিষ্যতত, স্বাস্থ্যসেৱা কেন্দ্ৰটোৱে শিশুৰ স্বাস্থ্য পৰীক্ষা পেকেজ প্ৰদান কৰা, আৰু সকলো বয়সৰ লোকৰ মাজত পুষ্টিগত বিকাৰ পূৰণ কৰাৰ উদ্দেশ্যৰে বেটাৰ লাইফ ফুডছ শীৰ্ষক পুষ্টিগত পৰিপূৰক প্ৰদান কৰাৰ লক্ষ্য ৰাখিছে। লগতে, ই জ্যেষ্ঠ নাগৰিকসকলৰ বাবে পৰামৰ্শ সেৱা আৰু মেডিশ্বপ আগবঢ়াব যি বৰ্তমানৰ ফাৰ্মাচীৰ এক ডাঙৰ আৰু উন্নত সংস্কৰণ হ'ব।' উল্লেখ্য,
ডাঃ ভট্টাচাৰ্য এগৰাকী স্ত্ৰীৰোগ বিশেষজ্ঞ, লগতে তেওঁ স্বাস্থ্যসেৱা ব্যৱস্থাপনাত এমবিএ ডিগ্ৰীও লাভ কৰিছে। তেওঁ বিভিন্ন প্ৰকাৰৰ স্বাস্থ্যসেৱা সংগঠনৰ সৈতে ১৭ বছৰ কাম কৰাৰ এক সমৃদ্ধ বহুমুখী অভিজ্ঞতা আছে, তৃণমূল আৰু কৰ্পোৰেট দুয়োটা স্তৰত। তেওঁ পশ্চিম বংগ আৰু অসমৰ বিভিন্ন কৰ্পোৰেট চিকিৎসালয়ত শীৰ্ষ নেতৃত্বৰ পদত আছিল। আংশিকভাৱে নিজস্ব পুঁজি আৰু বেংক ঋণৰ দ্বাৰা পুঁজি যোগান ধৰি কেন্দ্ৰটি স্থাপন কৰা ডাঃ সায়ন্তনী ভট্টাচাৰ্যই উত্তৰ-পূব অঞ্চলত অন্যান্য কেন্দ্ৰ খোলাৰ উপৰিও পানেৰী কেন্দ্ৰৰ সেৱা সমূহ সম্প্ৰসাৰিত কৰাৰ লক্ষ্য ৰাখিছে। তেওঁ অন্তিম মাইলৰ স্বাস্থ্যসেৱাৰ প্ৰতি অত্যন্ত উৎসাহী আৰু সঁচাকৈয়ে বিশ্বাস কৰে যে সৰু, উদ্ভাৱনী মূলক প্ৰচেষ্টাই এই ক্ষেত্ৰত এক অভূতপূৰ্ব প্ৰভাৱ সৃষ্টি কৰিব পাৰে। 'ইমান দিন ধৰি এই ক্ষেত্ৰত থকাৰ বাবে, মই উপলব্ধি কৰিছিলো যে গ্ৰাম্য অঞ্চলত বাস কৰা লোকসকলে এতিয়াও মানদণ্ডৰ স্বাস্থ্যসেৱা সুবিধা লাভ কৰিব পৰা নাই। 'বেটাৰ লাইফ - হেল্থকেয়াৰ এট দ্য লাষ্ট মাইল'ৰ জৰিয়তে, মই সুবিধাবঞ্চিত গ্ৰাম্য লোকসকলক সেৱা আগবঢ়াব বিচাৰো, বিশেষকৈ বৰ্তমান সময়ত যেতিয়া ভাল স্বাস্থ্যসেৱাৰ অত্যন্ত প্ৰয়োজন। আমি বুজি পোৱা উচিত যে সৰু সৰু প্ৰচেষ্টাই ডাঙৰ প্ৰভাৱ পেলাব পাৰে," তেওঁ কয়। তেওঁ লগতে কয়, "বেটাৰ লাইফে অন্তিম মাইলত সকলোকে সুলভ, সুগম, সুবিধাজনক, বহনক্ষম আৰু মানদণ্ড-চালিত প্ৰাথমিক স্বাস্থ্যসেৱা প্ৰদান কৰাৰ কল্পনা কৰিছে। এই প্ৰচেষ্টাত, আমি বহু-সুবিধা, প্ৰাথমিক স্বাস্থ্য সেৱা ক্লিনিকৰ এক শৃংখলা স্থাপনৰ বাবে কাম কৰি আছো, যিবোৰ উত্তৰ-পূবৰ অন্তিম মাইল অঞ্চলত সকলোকে সুলভ প্ৰতিৰোধমূলক আৰু নিৰাময়মূলক সেৱা প্ৰদান কৰিবলৈ প্ৰতিশ্ৰুতিবদ্ধ"।
No comments:
Subscribe to: Post Comments (Atom)
Templatesyard is a blogger resources site is a provider of high quality blogger template with premium looking layout and robust design. The main mission of templatesyard is to provide the best quality blogger templates which are professionally designed and perfectlly seo optimized to deliver best result for your blog.
Powered by Blogger.
Archive December (15) November (61) October (116) September (171) August (129) July (140) June (134) May (116) April (103) March (103) February (81) January (44) December (106) November (84) October (128) September (149) August (157) July (182) June (110) May (148) April (107) March (44) February (2)
